cyanic-selkie/wikianc huggingface dataset:
Pål Thowsen
Pål Thowsen (født 15. juli 1955 på Lillestrøm) er en norsk trommeslager, hovedsakelig innen jazz. Han er kjent for sitt samarbeid med en rekke norske og internasjonale jazzmusikere, og har dessuten gitt ut flere soloalbum og mottatt to Spellemannpriser.
Han startet karrieren tidlig på 1970-tallet som musiker i Arild Andersens kvartett som opplevde internasjonal suksess gjennom hele tiåret. Samtidig var han også medlem av jazzrock-bandet Moose Loose. I 1973 samarbeid han for første gang med jazzgitaristen Jon Eberson, et samarbeid som har vart gjennom hele karrieren i ulike konstellasjoner. Har ellers spilt med musikere som Radka Toneff, Terje Rypdal, Palle Mikkelborg, Odd Riisnæs og Dag Arnesen og vært medlem av Jazzpunkensemblet, the Net, Halle/Eberson/Thowsen/Kjellemyr og Metropolitan.
Thowsen har gitt ut flere album under eget navn. Han vant Spellemannprisen 1977 i jazz sammen med Jon Christensen for albumet No Time for Time og Spellemannprisen 1979 i jazz for sitt album Surprise. Han har dessuten deltatt på flere albuminnspillinger med andre, blant annet har han spilt på rundt ti album med Ketil Bjørnstad og deltatt på innspillinger med Ole Paus og Finn Kalvik, såvel som Sinikka Langeland.
Niels Palladius
Niels Palladius (latinisert Nicolaus, født ca 1510 i Ribe i Danmark, død 17. september 1560 i Lund) var superintendent i Lunds stift 1551-1560.
Niels Palladius var yngre bror til Peder Palladius, som ble den første lutherske biskop (superintendent) på Sjælland. Niels utdannet seg, likesom broren, først i Odense og senere i Wittenberg. Der studerte han for blant andre Martin Luther og Philipp Melanchthon, som satte et tydelig preg på ham, og han fikk i 1540 den akademiske tittelen magister. Han giftet seg i 1541 og vendte tilbake til klosteret i Maribo i 1544. Han trivdes dårlig med å være prest for de gjenstridige nonnene og vendte i stedet snart tilbake til Wittenberg.
En ny mulighet åpnet seg imidlertid og han gjenkom på nytt til Danmark for i 1550 eller 1551 å bli menighetsprest i København, som sogneprest ved Vor Frue kirke. Som sådan var han meget populær og da han ble valgt til superintendent i Lund i 1551 protesterte forsamlingen hos kongen. I 1552 ble han viet til biskop av sin bror Peder. Som superintendent var Niels Palladius flittig med å besøke stiftets menigheter og han oversatte en rekke religiøse tekster til dansk.
Blant hans mest betydelige verker var Regulæ quædam utiles ac necessariæ, concionatoribus observandæ (1556), en håndbok for prekenlæren som ble trykt i nye opplag til inn på 1600-tallet.
Gary Cole
Gary Cole (født 20. september 1956) er en amerikansk skuespiller.
Cole studerte ved Illinois State University, hvor han tok hovedfag i teater og skuespill sammen med en rekke andre skuespillere som Laurie Metcalf og John Malkovich. Cole er best kjent for sine biroller i en rekke TV-og filmproduksjoner på 1990-og 2000-tallet. Mer langsiktige roller inkluderte hans rolle som Jack "Nighthawk" Killian i TV-serien Midnight Caller. Cole lånte bort stemmen til flere animerte TV-serier som Family Guy og Kim Possible, samt at han hadde en fast rolle i dramaserien The West Wing som visepresident Bob Russell. Han spilte også rollen som kaptein Matthew Gideon i den kortvarige serien Crusade som var en spin-off av serien Babylon 5. Cole hadde gjesteopptredener i en rekke andre TV-serier som f.eks. Law & Order: Special Victims Unit og Arrested Development.
En av hans mest kjente roller var i 1991 som general Custer i den mye kritikerroste TV-filmen Son of the Morning Star. Cole har også dukket opp i filmer som Talladega Nights og Forever Strong. Cole spilte Katherine Mayfair`S eksmann Wayne i TV-serien Desperate Housewives og han spilte senere den farlige narkobaronen Ted Jones i Pineapple Express sammen med Seth Rogen og James Franco. Cole spilte også i en episode av den tredje sesongen av TV-serien Psych som SWAT-kommandør Cameron Luntz. Cole har en gjesteopptreden i den fjerde sesongen av HBO-serien True Blood, der han spiller Sookie Stakhouse sin bestefar. Cole giftet seg med skuespillerinnen Teddi Siddall, den 8. mars 1992. Deres datter Mary ble diagnostisert med autisme da hun var to år og fire måneder gammel.
Andreas Anderssen
Andreas Anderssen (født 29. april 1879 i Sollia, død 26. desember 1945 i Drøbak ) var en norsk losoldermann og offiser i kystartilleriet, kjent for å ha kommandert torpedobatteriet på Oscarsborg festning, som 9. april 1940 var med og senket den tyske krysseren «Blücher». For denne innsatsen ble Anderssen tildelt Krigskorset, Norges høyeste utmerkelse.
Biografi
Andreas Anderssen ble sjøoffiser i 1900 og avla eksamen fra Sjøkrigsskolens øverste avdeling i 1903. I 1903 ble han utnevnt til premierløytnant og i 1910 forfremmet til kaptein. Han var sjef for Oscarsborg torpedobatteri 1910–1916 og 1919–1928. Han ble deretter pensjonert fra tjenesten i forsvaret, og ble i det sivile disponent i et kullfirma i Drøbak.
Da tyske styrker angrep Norge om morgen den 9. april 1940 var sjefen for torpedobatteriet på Oscarsborg festning sykmeldt. Den pensjonerte kommandørkaptein Anderssen ble da av oberst Birger Eriksen tilkalt og gitt kommando over batteriet. Batteriet hadde de samme våpen som han var kjent med fra tjenesten ved festningen i perioden 1909 til 1927. Torpedobatteriet ble ellers bemannet av elever ved Kystartilleriets befalsskole. Disse hadde bare tjenestegjort i vel en uke, og ble satt under umiddelbar opplæring under Anderssens ledelse. Kommandørkaptein Anderssen ba om å få «kategorisk ordre» om at skipene som var på veg inn fjorden skulle beskytes, noe han fikk. Klokken 0425 om natten avfyrte Anderssen to torpedoer, som endelig senket «Blücher».
I statsråd 16. november 1945 tildelte kongen i statsråd Anderssen Krigskorset med sverd. Den avgjørende betydning salvene fra Oscarsborg festning de tidlige morgentimene 9. april 1940 hadde for krigens forløp ble anerkjent. Kommandørkaptein Andreas Anderssen ble tildelt Krigskorset med sverd «for fremrakende [sic] innsats på Oscarsborg Festning under kamp med inntrengende tyske krigsskip den 9. april 1940, hvilket førte til senkningen av den tyske krysser «Blücher». Kommandørkaptein Anderssen ble av kong Haakon dekorert med Krigskorset under en seremoni på slottet 19. desember 1945. Oberst Eriksen ble hedret ved samme høytidelighet.
Djursholmsbanan
Djursholmsbanan (DjB) var det opprinnelige navnet på en smalsporet, 891 mm ( 2 ft  11   3⁄32  i  ) svensk tre fot sporvidde  mellom Stockholm og Djursholm i Stockholm, Sverige. Banen er nå en del av Roslagsbanan, men den eldste linjen ble nedlagt i 1976.
Historie
Djursholmsbanan ble innviet den 20. desember 1890, som en sidebane til Stockholm–Roslagens Järnvägar, senere omdøpt Djursholms Ösby-banen. Banen var opprinnelig eiet av eiendomsselskapet Djursholms AB, som hadde blitt grunnlagt i 1889 for å utvikle hagebyen Djursholm på land rundt Djursholm slott. Etableringen av jernbanen var en viktig del i det å gjøre Djursholm attraktiv for potensielle kjøpere av boligtomter i det nye samfunnet, noe som ga dem mulighet for god kommunikasjon til Stockholm.
Togene på Djursholmsbanan var dampdrevet, men ble elektrifisert da banen bygde sin egen kullfyrte kraftstasjon i Stocksund havn, nær Stocksund jernbanestasjon. Hvordan et av banens venteskur så ut kan man fremdeles se på Roslagsbanans hodepass, Vendevägen. Ved Långängen fantes også en 12 meter lang perrong. I 1925 ble linjen forlenget slik at l den kom noe nærmere bebyggelsen i Stocksund. Linjene nord og øst for Djursholms Ösby var eiet av Djursholmsbanan, mens togene delte spor med den dampdrevne Rimbo-banen  Stockholm–Roslagens Järnvägar (SRJ) mellom Djursholms Ösby og Stockholms østbanestasjon. Fra østbanestasjon kunne Djursholm-togene påneget spor komme nærmere sentrum ved Engelbrektsplan. En annen linje i den vestlige delen av Djursholm ble åpnet i 1910. Den gikk til Altorp. Den opprinnelige planen var å koble de to linjene i nord, slik at passasjerer sapp å reise hele veien rundt Djursholm, men den nye linjen ble til slutt i stedet lagt til de nye nabolaget  Näsbypark i kjøpesenteret i Täby kommune.
DjB ble til slutt overtatt av SRJ, som i sin tur ble nationalisert i 1959. De sørlige delene av den tidligere SRJ banen, inkludert Djusholmsbanan, ble overtatt av Storstockholms lokaltrafik (SL) noen år senere. SL ga sin del av det tidligere SRJ linjenett det nye navnet Roslagsbanan. På midten av 1900-tallet hadde alle disse linjene blitt elektrifisert.
Trikkesporet til Engelbrektsplan ble stengt i 1960, men i stedet, passasjerer som kommer til Stockholm Øst-Banestasjon har forbindelse til Stockholm t gjennom de tilstøtende Tekniska högskolan T-banestasjon siden 1973.
Den eldste linjen mellom Djursholms Ösby og Eddavägen ble stengt i 1976, på grunn av lavt antall passasjerer i den relativt tynt befolket hagebyen.
Jarosław Godek
Jarosław Godek (født 5. august 1981) er en polsk roer som spesialiserer seg i toer uten styrmann. Under Sommer-OL 2012 i London representerte han landet sitt, der han ble nummer 10.
Musa Nastuyev
Musa Nastuyev (født 22. juni 1976) er en ukrainsk judoka.
Han representerte Ukraina under Sommer-OL 2004 i Athen, der han ble utslått i første runde.
Orly lufthavn
Paris – Orly lufthavn (fransk: Aéroport de Paris – Orly) (IATA: ORY, ICAO: LFPO) er en flyplass som ligger i Orly og i Villeneuve-le-Roi, rett sør for Paris i Frankrike. Flyplassen har ruter til byer i Europa, Midtøsten, Afrika og Karibia. Før Charles de Gaulle internasjonale lufthavn ble bygget, var Orly hovedflyplassen for Paris.
Meieriloven
Meieriloven (fullt navn lov om enkelte bestemmelser angående meieriselskaper) av 25. juni 1936 var en lov som regulerte produksjon og omsetning av meieriprodukter i Norge. Den dannet det lovmessige grunnlaget for meierisamvirkene og bedriften TINE. Loven var selskapsrettslig, og gjorde visse unntak/modifikasjoner i de reglene som fulgte av aksjeloven.
Sikar (distrikt)
Sikar (hindi: सीकर जिला ) er et distrikt i den indiske delstaten Rajasthan. Distriktets hovedstad er Sikar.
Demografi
Ved folketellingen i 2011 var det 2,677,737 innbyggere i distriktet, mot 2,287,788 i 2001. Den urbane befolkningen utgjør 23,65 % av befolkningen.
Barn i alderen 0 til 6 år utgjorde 14,03 % i 2011 mot 18,30 % i 2001. Antallet jenter i den alderen per tusen gutter er 841 i 2011 mot 885 i 2001.
Leisure Suit Larry in the Land of the Lounge Lizards
I 1991 ga Sierra ut spillet på nytt med 256 fargers VGA-grafikk. Denne versjonen har et ikondrevet grensesnitt istedenfor tekstbasert og den bruker den nyere spillmotoren SCI.
Historien
Larry Laffer er en 38 år gammel jomfru. Han bestemmer seg for å besøke byen Lost Wages for å finne drømmedama.
Stedene man kan dra til i Lost Wages inkluderer et casinohotell, diskotek, storkiosk, et Las Vegas-aktig bryllupskapell og Leftys bar. Larry forsøker seg på fire damer i spillet. En prostituert, Fawn (en materialistisk jente), Faith (en trofast kjæreste for noen som ikke er Larry) og Eve, som Larry ender opp med.
Et av de unike aspektene med dette spillet i forhold til andre eventyrspill på den tiden, var at spilleren må passe på at han har nok penger. Larry bruker penger hver gang han tar en taxi, og han blir drept hvis han ikke har nok penger. For å få mere penger kan man spille black jack eller på spilleautomater i kasinoet.
Detaljer
På grunn av innholdet i spillet, ble det inkludert et system som skulle sjekke alderen på spilleren. Denne sjekken bestod av en rekke spørsmål som forfatteren mente at bare voksne kunne svaret på. Mange av spørsmålene fokuserte på USA, noe som frustrerte spillere utenlands. Man kunne også hoppe over denne delen av spillet ved å trykke ALT-X.
Leisure Suit Larry in the Land of the Lounge Lizards er muligens et av de mest piratkopierte PC-spillene på slutten av 1980-årene.
Opprinnelse
Al Lowe, en tidligere lærer på high school, hadde etablert seg hos Sierra med sitt arbeid på lærespill basert på Disney-karakterer. Dette inkluderte titler som Winnie Pooh in the Hundred-Acre Woods, Mickey's Space Adventure, Donald Duck's Playground og The Black Cauldron, som han skrev, designet og programmerte.
Han overtalte Sierras president Ken Williams til å la ham arbeide på et nytt prosjekt basert på Softporn Adventure. Lowe brukte Softporns historie og problemer. Han la til grafikk, nye vitser og hovedpersonen Larry Laffer.
«In a time when ‘humorous computer game’ was an oxymoron and risqué material was a lo-res lo-cut neckline, Leisure Suit Larry in the Land of the Lounge Lizards created quite a stir among computer users», sa medskaperen av Space Quest, Mark Crowe, som også bidro til å lage spillet.
Benton, skaperen av Softporn, er nevnt i rulleteksten til spillet fordi layouten og problemene er de samme som i hans spill.
SND
SND har flere betydninger:
Steffen Wesemann
Steffen Wesemann (født 11. mars 1971 i Wolmirstedt i Tyskland) er en sveitsisk tidligere proffsyklist. Han syklet for Team Telekom/T-Mobile Team fra 1992 til 2006, men etter at T-Mobiles ledelse bestemte seg for å omstrukturere laget endte det med at han måtte finne seg et nytt lag. Wesemann var en av fire T-Mobile-ryttere som signerte for kontinentallaget Team Wiesenhof-Felt foran 2007-sesongen. I september 2005, fikk Wesemann og hans familie sveitsisk statsborgerskap etter å ha bodd i Küttigen i Sveits i lengre tid. Han største meritter er seier i Flandern rundt 2004 og poengtrøyen fra Vuelta a España 1995.
Oss menn i mellom
Oss menn i mellom (originaltittel: The Boys in the Band) er et amerikansk LHBT-drama fra 1970 regissert av William Friedkin med dreiebok av Mart Crowley etter hans Broadway-stykke The Boys in the Band fra 1968. Filmen spilles inn i en leilighet på Upper East Side på Manhattan i 1968.
Handlingsreferat
Michael er en forfatter, som er i ferd med å bli alkoholiker. Han forbereder seg på å være vertskap for vennene hans. En annen venn, Donald, som har flyttet fra byen, ankommer og hjelper Michael med å forberede seg. Alan, Michaels tidligere college-romkamerat, ringer med et presserende behov for å møte Michael. Så Michael går motvillig med på å invitere Alan hjem til leiligheten hans.
En etter en ankommer gjestene. Emory er en flamboyant interiør-designer. Hank, en snart skilt lærer, og Larry, en mote-fotograf, er et par men sliter med monogami. I tillegg til Bernard som arbeider i en bokhandel. Alan ringer igjen for å informere Michael om at han ikke kommer tross alt, og festen fortsetter. Imidlertid ankommer Alan uventet, til resten av gjestene sin uro. En svindler som kaller seg "Cowboy" dukker også opp. Etter hvert som gjestene blir mer og mer berusede, og Michael finner på ett spill de skal spille, begynner tidligere skjult harme å dukke opp igjen.
Lachnia
Lachnia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, brunlige trebukk. Dekkvingene har markerte, mer eller mindre rettvinklede "skuldre" og et bredt, hvitt tverrbånd.
Utbredelse
Arten er utbredt i det nordøstlige Brasil, i Fransk Guyana og det østlige Ecuador.
Varehandel
Varehandel omfatter alle de aktiviteter som gjennomføres fra en vare er ferdig produsert og til den tas i bruk av sluttkunden som kan være en forbruker, en bedrift eller offentlig forvaltning. Etter denne definisjonen ivaretar varehandelen samfunnets forsyningstjeneste, det vil si sørger for at de riktige varene er til stede i tilstrekkelig mengde og utvalg på de steder og de tider da kjøperne / kundene ønsker å kjøpe dem.
I Norge ble den gamle byttehandelen vare mot vare gradvis avløst av vare mot penger i perioden 1875-1920. I 1920 var nesten 90.000 personer ansatt i varehandelen, mer enn en tredobling fra 1875. Veksten i varehandel var størst i bygdene, men der hadde utgangspunktet vært svært lavt. I byene ble den gamle universalbutikken der det meste ble forhandlet, avløst av en rekke spesialforretninger. I 1920 hadde også små tettsteder fått en rekke spesialbutikker. Varehus som Steen & Strøm i Oslo og Sundt i Bergen etter mønster fra utlandet fantes også i storbyene.
Frogner videregående skole
Frogner videregående skole (tidligere Oslo kommunale handelsskole og Frogner kommunale handelsskole) var en videregående skole i Oslo. Den lå på Frogner, og var en yrkesskole med handel- og kontorfag.
Skolen ble grunnlagt i 1920 og opphørte i 1991. Ved nedleggelsen ble skolens elever overført til Oslo handelsgymnasium og Bredtvet videregående skole.
Frogner videregående skoles hovedbygning ble oppført 1908 ved arkitekt Henrik Nissen. Bygningen ble overtatt av Hartvig Nissens skole da skolen ble nedlagt.
Theda Skocpol
Theda Skocpol (født 4. mai 1947) er en amerikansk historisk sosiolog og statsviter ved Harvard University der hun for tiden er dekan ved Harvard Graduate School of Arts and Sciences. Skockpol er kjent som en talsperson for historisk-institusjonalistiske og komparative tilnærminger innenfor sosiologien og for sin teori om statlig autonomi innenfor statsvitenskapen. Hun har skrevet mye både, både akademisk og i populær form. 27. mars 2007 annonserte hun at hun ville gå av som dekan.
I 2007 fikk Skocpol Johan Skytte-prisen, en av verdens mest prestisjefylte priser innenfor statsvitenskapen. I 2002 holdt hun Stein Rokkan-forelesningen ved Universitetet i Bergen.
Biografi
Skocpol ble født i Detroit, Michigan og tok bachelorgraden ved Michigan State University i 1969. Fra 1976 begynte hun doktorgradsstudier ved Harvard der hun studerte under Barrington Moore. I 1979 ga hun ut boka States and Social Revolutions, en komparativ analyse av politiske revolusjoner i Russland, Frankrike og Kina. Flere av de påfølgende utgivelsene hennes fokuserte på metodologi og teori, inkludert Bringing the State Back In, som hun var med på å redigere, og som bidro til å skape et nytt fokus blant samfunnsvitere på staten som aktør i forhold til samfunnsmessige og politiske endringer.
På tidlig 1980-tall anklaget hun offentlig Harvard for å ha nektet henne ansettelse fordi hun var kvinne, en anklage som ble bekreftet av en intern granskningskomité i 1981, mens hun underviste ved University of Chicago. I 1985 tilbød Harvard henne, som første kvinnelige sosiolog, ansettelse, noe hun tok imot.
I de senere år har arbeidet hennes vært fokusert på USA, inkludert prisvinneren Protecting Soldiers and Mothers, en historisk analyse av den amerikanske velferdsstaten. Hun har også fokusert på folkelig engasjement og stått i spissen for kartlegging av historien til frivillige sammenslutninger gjennom de siste to århundrene. I Diminished Democracy fra 2003 forsøker hun å forklare nedgangen i folkelig engasjement i USA de siste tiårene. På dette feltet tar hun et annet standpunkt enn Harvard-kollegaen Robert Putnam og andre teoretikere som vektlegger begrepet sosial kapital, ved at hun legger vekt på betydningen av institusjonelle endringer (inkludert offentlig politikk) når det gjelder å forme det sivile livet.
Arbeidet og meningene hennes har vært assosiert med strukturalismen. For eksempel mener hun at sosiale revolusjoner best kan forstås gjennom sitt forhold til spesifikke strukturer i bondesamfunn og deres respektive stater. Hun tillegger også internasjonale krefter, særlig deres påvirkning på staten og samfunnsmessige strukturer i et gitt samfunn, like stor vekt. En slik tilnærming er svært ulik mer «behavioristiske» tilnærminger, som legger vekt på betydningen av «revolusjonære befolkninger», «revolusjonær psykologi» og/eller «revolusjonær bevissthet» som de avgjørende faktorene bak revolusjonære prosesser.
Hun har vært gift med Bill Skocpol, en eksperimentell fysiker ved Boston University siden 1967. Sammen har de sønnen Michael Allan Skocpol, født i 1988.
Wojciech Gutorski
Wojciech Gutorski (født 25. mai 1982) er en polsk roer som spesialiserer seg i toer uten styrmann. Under Sommer-OL 2012 i London representerte han landet sitt, der han ble nummer 10.
Josh Davis
Joshua Clark Davis (født 1. september 1972 i San Antonio, Texas) er en amerikansk tidligere svømmer som under sommer-OL i 1996 i Atlanta var med på å vinne tre gullmedaljer på 4x100 m og 4x200 m frisvømming og 4x100 m medley stafett. Under sommer-OL i 2000 i Sydney var han med på å vinne to sølvmedaljer på 4x100 m og 4x200 m frisvømming stafett. Davis har også en gullmedalje og en sølvmedalje på stafett fra kortbane-VM i 2000 i Athen.
Solway Firth
Solway Firth er en fjordarm som danner en grense mellom England og Skottland mellom Cumbria og Dumfries og Galloway. Fjorden strekker seg fra St Bees Head, akkurat sør for Whitehaven i Cumbria, til Mull of Galloway, på den vestlige enden av Dumfries og Galloway. Fjorden strekker seg ut i Irskesjøen.
Kystlinjen er karakterisert av lavlandsområde med små høydedrag og mindre fjell. Det er hovedsakelig et landlig område hvor befolkningen er sysselsatt med fiske og jordbruk. Turisme har i den senere tid bidratt til den lokale økonomien. Området har også vært åsted for innspilling av filmer som The Wicker Man med Edward Woodward i hovedrollen som ble innspilt rundt Kirkcudbright (uttales Kur-coo-bree).
Vannet i seg selv er ikke bemerkelsesverdig, unntatt noen større områder med salt og mudderflater som ofte har farlige steder med kvikksand som flytter på seg. Besøkende bør derfor ikke bevege seg rundt på slike steder uten lokal kjentfolk med seg. I tillegg har Forsvarsdepartementet i 1999 gitt tillatelse til å skyte mer enn 6 350 granater med uran i fjorden. Tilstøtende områder i Irskesjøen er en annen kilde til radioaktiv forurensning.
ME (lokomotiv)
ME er et dansk dieselelektrisk lokomotiv produsert for Danske Statsbaner (DSB) av tyske Henschel i perioden 1981 til 1985. Disse lokomotivene var etter leveringen fra fabrikken stasjonert øst for Storebælt inntil 1997, hvor de siden har blitt benyttet over store deler av det danske jernbanenettet.
ME–lokomotivene har blitt benyttet til å trekke både passasjertog og godstog, men etter at DSB Gods ble overført til Railion Danmark i 2001, har disse kun blitt brukt til å trekke passasjervogner for DSB. Fargesammensetningen ble under levering satt til svart og rødt, og denne sammensetningen beholdt de til det nye fargedesignet ble innført mellom 2002 og 2006. I 2000 fikk forøvrig lokomotivene ME 1509 og ME 1511 en helrød lakkering med ny logo etter et skifteuhell i Kalundborg. ME 1518 til 1537 fikk i perioden 2002–2003 en blå folie og et ZWS-anlegg for muligheter til kjøring med styrevogn og innleide dobbeltdekkervogner.
I 2006 ble de resterende lokomotivene påført en blå folie, som ble den nye designfargen til DSB, unntatt ME 1510 som ble hensatt og utrangert etter en brann. Denne ble hugget opp i 2007 og gjør at det totale antallet ME–lokomotiver i dag er på 36 maskiner.
Pringles
Pringles er et potetgull-merke. Det ble produsert av det amerikanske selskapet Procter & Gamble før produksjonen ble solgt til Kellogg Company i 2012.
Merket ble introdusert i 1968 og ble lansert på det norske markedet høsten 1998.
Pringles er kjent for innpakningen, som består av et papprør med et plastlokk på toppen. Det er også kjent for logoen; en tegnet mann med stor bart.
Potetløvene er laget i lik størrelse og i form av en sal, som gjør dem lette å stable i røret. Pringles som selges på det norske markedet er som regel produsert i Kutno i Polen. Det produseres også Pringles i Jackson (Tennessee, USA), Mechelen (Belgia), Johor (Malaysia), og i Fujian (Kina).
Stone Sour
Stone Sour er et Post-Grunge/Alternativ metal-band dannet av Corey Taylor (frontfigur for det amerikanske metal-bandet Slipknot) og Joel Ekman (trommeslager).
Porsche 928
Porsche 928 er en grand tourer bilmodell fra den tyske bilprodusenten Porsche, som ble produsert mellom 1978 og 1995. Modellen var i en periode verdens raskeste produksjonsbil, etter å ha satt rekordhastigheten 277 km/t på saltslettene i Utah, USA i 1986, noe som gav den reklameslagordene «Det raskeste du kan bevege deg uten å ansette en flyvertinne» og «Det raskeste du kan bevege deg uten å måtte spise flymat».
Historie
Ferdinand Porsche ønsket å se en produksjonsvennlig konseptbil, og Fuhrmann igangsatte arbeidet i 1971. Flere ulike oppsett ble vurdert tidlig i arbeidet, blant annet hekkmontert og midtmontert motor, men de fleste ble forkastet på grunn av tekniske og/eller praktiske utfordringer. Motor, girkasse, katalysatorer og eksosanlegg plassert i et lite motorrom midt i bilen gjorde det vanskelig å oppfylle utslipps- og lydnivåkrav, noe Porsche allerede hadde problemer med i 911-modellen, og ville unngå med 928. Etter å ha bestemt at midtmontert motor ikke gav nok plass til passasjerer ble det bestemt at den nye modellen skulle ha motoren montert foran, og være bakhjulsdreven.
Porsche ønsket en motor med stort sylindervolum i 928, og prototypene var utstyrt med 5.0-liters V8-motorer med omkring 300 hestekrefter. Tidlige modeller var utstyrt med forgasser, men dette ble raskt forkastet til fordel for bensininnsprøytning. Da oljekrisen på 1970-tallet skapte usikkerhet rundt tilgjengelighet og pris på bensin ble mindre motorer vurdert, og ledelsen ønsket en 3,3-liters motor de allerede hadde skissert. Dette gikk selskapets ingeniører imot, og partene ble til slutt enige om en 4,5-liters V8 med overliggende kamaksel og 16 ventiler, som leverte en effekt på 240 hestekrefter.
Den ferdige bilen debuterte på bilutstillingen i Genève i 1977, og kom tilgjengelig i salg senere samme år som 1978-modell. Bilen fikk ros for både komfort og effekt, men salget gikk tregt. Grunnprisen var adskillig høyere enn den tidligere flaggskipmodellen, og det noe futuristiske utseendet kombinert med størrelsen gjorde at mange entusiaster heller valgte den mer kompakte 911.
Fuhrmanns etterfølger, Peter Schutz, mente de to modellene skulle selges side ved side, og at 911 fortsatt hadde potensial som produksjonsmodell. Denne ble derfor beholdt i produksjon, og 928 solgte aldri i et så høyt antall som ledelsen, og særlig Fuhrmann, hadde håpet, og den forsvant fra produksjon i 1995. Markedet for grand tourer-modeller har siden den gang økt, og Porsche tilbyr i dag firedørsmodellen Porsche Panamera i dette segmentet.
OpenSolaris for System z
OpenSolaris for System z er en tidligere portering av operativsystemet OpenSolaris til IBM System z stormaskiner. Systemet ble utviklet av Sine Nomine Associates, og første versjon ble lansert 7. oktober 2008.
Nagaur (distrikt)
Nagaur (hindi: नगौर ) er et distrikt i den indiske delstaten Rajasthan. Distriktets hovedstad er Nagaur.
Demografi
Ved folketellingen i 2011 var det 3,309,234 innbyggere i distriktet, mot 2,775,058 i 2001. Den urbane befolkningen utgjør 19,17 % av befolkningen.
Barn i alderen 0 til 6 år utgjorde 15,07 % i 2011 mot 18,97 % i 2001. Antallet jenter i den alderen per tusen gutter er 888 i 2011 mot 915 i 2001.
Gordon McDonald
Gordon McDonald var en canadisk fotballspiller som deltok i de olympiske lekene i St. Louis i 1904.
McDonald ble olympisk mester i fotball under OL 1904 i St. Louis. Han var med på det canadiske laget Galt Football Club som vant fotballturneringen. De vant begge sine kamper komfortabelt med 7-0 og 4-0.
Jamkaranmoskeen
Jamkaran-moskéen (persisk: ‏مسجد جمکران‎, Masjed-e Jamkāran) i utkanten av Qom i Iran er et populært pilegrimsmål for sjiamuslimer.
Den lokale folketro i traktene omkring Qom gjør gjeldende at den tolvte sjiaimamen Muhammad al-Mahdi al-Muntazar - en messias gestalt som ifølge sjiaenes tro skal gjenkomme og lede verden til fred og forsoning - en gang åpenbarte seg ved Jamkaran for å be. Hver tirsdags kveld samles titusener av sjiamuslimer i Jamkaran for å be og for å etterlate et brev til imamen der de ber om hjelp med problemer som de måtte ha.
Historie
Troen på Jamkarani er av forfatteren Vali Nasr blitt jamført med noen katolikkers tro på at jomfru Maria i 1917 åpenbarte seg for tre barn av en sauegjeter i Fátima i Portugal.
Moskéen, som ligger seks kilometer øst for Qom sentrum, har vært et hellig sted siden 22. februar 984. Da skal en mann ved navn Hassan ibn Muthlih Jamkarani ha møtt Muhammad al-Mahdi sammen med profeten Al-Khidr. Jamkarani ble fortalt at grunnen de befant seg på var hellig og at eieren - Hasan bin Muslim - skulle slutte å dyrke den og bruke penger han hadde tjent på sitt tidligere jordbruk til å bygge en moské.
Rituale
I perioden 1995-2005 ble moskéen svært populær, og mange pilegrimer, særlig unge mennesker, begynte å besøke den. På moskéens bakside finnes en brønn for bønner der etter sagnene den tolvte imamen en gang ble mirakuløst synlig for et kort intensivt øyeblikk av kjærlighetsfullt fellesskap med sin skaper. Ved den hellige brønn etterlater pilegrimene sine brev med bønner, som de håper skal bli mottatt av Imam Mahdi.
Tirsdager er populære ettersom det sies å være den ukedag åpenbaringen fant sted og derfor den dag da imamen, skjønt usynlig, tar i mot pilegrimenes bønner. Foruten de religiøse ritualer, har sammenkomstene også betydelige sosiale og økonomiske innslag. Noen ganger samles over hundretusen pilegrimer til kveldsbønnen utenfor den overfylte moskéen.
Pilinurgus
Utseende
Nokså små (ca. 10 millimeter), avlange gullbasser. Kroppen er matt, kledt med brunlige skjell og med tette, korte, oppstående hår.
Levevis
Disse artene er knyttet til maur og lever i maurenes tuer.
Utbredelse
Slekten er utbredt i tropisk Afrika.
Lebennin
I J.R.R. Tolkiens fiktive verden Midgard er Lebennin en region sør i kongerike Gondor. Navnet Lebennin betyr rett og slett "fem elver".
Det er kjent som Fagre Lebennin av de fem elver, på grunn av Lebennins fem elver,. Lebennin var et av de trofaste lenene til Gondor. Den største byen heter Pelargir. Lebennin var for det meste bebodd av menn av blandet blod, siden mange av Lebennins mennesker var etterkommere av de glemte Fjellmennene som ble drevet bort fra Kvitklettene av mennene fra Númenor.
I løpet av krigen om ringen er det veldig få menn som blir sent dor å hjelpe Minas Tirith da den blir angrepet av Umbars Korsarer. Lebennin ble reddet av Aragorn og de dødes hær.
Gondor Lebennin
Samvirkelaget (musikkgruppe)
Samvirkelaget er en musikkgruppe bestående av ska-bandet Hopalong Knut og hiphop-gruppa Gatas Parlament.
Bandet sier selv i intervjuer at historien om Samvirkelaget startet på Storåsfestivalen. Hopalong Knut skulle avslutte festivalen og ville ha noe ekstra på sin konsert, de inviterte så Gatas Parlament opp på scenen og samarbeidet begynte så smått.
Samvirkelaget ble nominert til Alarmprisen 2007 både for beste hiphop-/rap-album og som beste liveband.
Obiora-saken
Etter at norsk-nigerianeren Eugene Obiora omkom som følge av å ha motsatt seg arrestasjon utenfor et sosialkontor i Trondheim, reagerte Samvirkelaget på måten saken ble behandlet på, og ville sette søkelys på politivold, statlig rasisme og at politiet selv gransker saker med tjenestemenn innblandet.
Låten Stopp Volden, som omhandler denne hendelsen og en annen situasjon hvor samme politimann var involvert, ble lagt ut på nettstedet myspace. Låten skapte enorm oppmerksomhet, og Samvirkelaget ble trukket for retten av Politiets Fellesforbund, med hensikt i å få gjort låten ulovlig. Noe som ville medført at Samvirkelaget ikke kunne ha framført den på konserter eller gi den ut på plate, som da var planen. Samvirkelaget prøvde å inngå et kompromiss med Politiets Fellesforbund om å fjerne bare navnet på låten, men PF gikk ikke med på andre alternativer enn å fjerne låten helt.
Trondheim tingrett kom fram til at politimannen ærekrenkes i låten, men at det å stoppe den vil være i strid med ytringsfriheten. Saken fikk ingen juridiske følger for Samvirkelaget, allikevel bestemte de seg for å fjerne navnet på politimannen fra teksten. De påstår at dette var fordi de ikke ville at saken skulle gli over i en injuriesak eller ytringsfrihetssak, men sette fokus på de opprinnelige problemstillingene. Politiets Fellesforbund var ikke fornøyde med avgjørelsen og vurderte injuriesøksmål, dette ble imidlertid droppet. Grunnen til det var ifølge Politiets Fellesforbund at det var naturlig å sette punktum når saken mot de fire politimennene var henlagt og navnet fjernet fra låten.
Samvirkelaget bidro sannsynligvis i stor grad til å blusse opp den offentlige debatten og det folkelige engasjementet som kom i kjølvannet av saken.
LibriVox
LibriVox er et digitalt bibliotek med fritt tilgjengelige lydbøker, lest inn av frivillige. Prosjektet startet i 2005 og hadde over 7 000 lydbøker i oktober 2014. De fleste lydbøkene er på engelsk, men det er også lydbøker på cirka 30 andre språk, som tysk, fransk og spansk. I 2011 fantes kun ett norsk innslag, (diktet "Med en vandlilje" av Henrik Ibsen). De fleste av bøkene som leses inn for LibriVox kommer fra Project Gutenberg.
Rolf Hovden
Rolf Hovden (født 25. juli 1947 i Sarpsborg, død 7. desember 1996) var en norsk sportsjournalist og TV-kjendis.
Hovden begynte i Sarpsborg Arbeiderblad før han gikk til Bergens Tidende og Dagbladet. Han jobbet for NRK fra 1971, der han blant annet kommenterte turn, langrenn og fotball til og med Ski-VM 1985.
Hovden kommenterte Tippekampen 35 ganger, frem til kampen mellom Norwich City FC og Southampton FC den 12. januar 1985, da Øivind Johnssen overtok midtveis grunnet mageonde fra dårlig gulasj.
Senere virket han som frilans, skrev bøker og rapporterte for TV3. For Janco Visjon rapporterte han fra NM i boksing med Steffen Tangstad.
Jørgen Wright Cappelen
Jørgen Wright Cappelen (født i Porsgrunn den 10. august 1805, død i Oppegård den 6. oktober 1878) var forlagsbokhandler og grunnla J. W. Cappelens Forlag.
Erik Tørrissen
Erik Tørrissen (født 10. februar 1988 i Ålesund) er en norsk jurist og politiker (FrP). Han var 1. nestformann i Fremskrittspartiets Ungdom fra 2012 til 2014. Siden 2015 er Tørrissen kommunestyrerepresentant i Bærum, og er fra 2016 som advokatfullmektig i Advokatfirmaet BA-HR.
Jørgen Wright Cappelen
Jørgen var sønn av Ulrich Fredrich von Cappelen (1770–1820) og Benedicte H. Aall (1772–1812). Jørgen var bror til Ulrik Frederik Cappelen, Nicolai Benjamin Cappelen og Benedicte Cappelen. Jørgen giftet seg den 17. mars 1842 med sangerinne og skuespiller ved Christiania Theater, Fredrikke Helene Schwirtz (1819–1870). De fikk tre døtre og to sønner. Den eldste sønnen, Jacob Cappelen hadde bare så vidt rukket å komme inn i forretningsvirksomheten da han plutselig døde i 1875. Den yngre sønnen, Jørgen Wright Cappelen II, gikk inn i virksomheten i 1877. Dermed det også ham som overtok forlaget og sortimentet. I sin ungdom var Jørgen spesielt religiøs. Han planla å bli misjonær og utdannet seg til det i Basel, Sveits, men måtte på grunn av sykdom oppgi planene. Jørgen var tidlig interessert i religiøs litteratur, og i folkeopplysningsbøker. I 1829 etablerte han sin bokhandel og forlag i Schous gård i Storgaten, Christiania. Forlagsbokhandelen ble snart utvidet til assortementsbokhandel med import og salg av utenlandske bøker. I tillegg var han den første forretningsmann i Norge som tok inn og videresolgte utenlandske pianoer og orgler.
Erik Tørrissen
Tørrissen er utdannet jurist fra Universitetet i Oslo, og bedriftsøkonom fra Handelshøyskolen BI. Han er bosatt på Fornebu. I perioden 2011–2015 var Tørrissen bystyrerepresentant i Ålesund og leder av kommunens kontrollutvalg. I samme periode var han vararepresentant til fylkestinget i Møre og Romsdal. Han har vært ansatt som valgkampsekretær for FpU i 2011-valgkampen, og valgkampsekretær og rådgiver for Fremskrittspartiet i Møre og Romsdal under valgkampen i 2009. Etter stortingsvalget i 2013 varslet Tørrissen sin avgang som nestleder i ungdomspartiet på grunn av tiltredelse som kommunikasjonsrådgiver i Fremskrittspartiets stortingsgruppe.
Jørgen Wright Cappelen
Bokhandelen ble nedlagt i 1973, mens forlaget fremdeles består. Det ble i 1987 solgt av hans etterkommere til det svenske Bonnier-konsernet. Cappelens Antikvariat ble avviklet som butikk i 2010, men drives fra slektsgården i Bærum av Jørgen Wright Cappelen V (f. 1959).
Erik Tørrissen
Politiske standpunkter
Som liberalist støtter Tørrissen færre offentlige reguleringer, og blant annet en sterk reduksjon i tollavgifter for å unngå proteksjonisme. Han mener at offentlige skoler skal være livssynsnøytrale og har foreslått å fjerne forkynnelse og bordbønn fra den offentlige skolen. Han mener det bør åpnes for søndagsåpne butikker, og alkoholreklame som i dag er forbudt bør tillates. Han ønsker også å fjerne statens monopol på salg av vin og brennevin gjennom Vinmonopolet. Tørrissen er en kjent tilhenger av norsk medlemskap i EU.
Jørgen Wright Cappelen
Jørgen Wright Cappelen med og startet Den norske Boghandlerforening i 1840. Han ble også valgt til foreningens første formann, fra 1851 til 1870. I 1875 gikk han inn som en av fire interessenter i Den norske Forlagsforening, som skulle bli en slags forløper for Den norske Forleggerforening.
Jørgen W. Cappelen hadde en vakker gård på Kastellet oppe på Nordstrandsplatået. Eiendommen hørte til under Østre Aker, så både han og hustruen ble gravlagt på Østre Akers gravlund.
Sør-Afrika under Paralympiske vinterleker 2010
Sør-Afrika deltok med én deltaker under Paralympiske vinterleker 2010 i Vancouver i Canada.
Teateråret 1954
Teateråret 1954 er en oversikt over hendelser, verk, fødte og avdøde personer med tilknytning til teater i 1954.
Apostolos Gkountoulas
Apostolos Gkountoulas (født 4. februar 1985) er en gresk roer som spesialiserer seg i toer uten styrmann. Under Sommer-OL 2012 i London representerte han landet sitt, der han ble nummer 9.
Pokémon Mystery Dungeon: Explorers of Sky
Pokémon Mystery Dungeon: Explorers of Sky (japansk: ) er et videospill i Pokémon Mystery Dungeon-serien, en spinoffserie av Pokémon-serien, utviklet av Chunsoft og utgitt av Nintendo til Nintendo DS. Det ble først utgitt i Japan i april 2009, og så i Nord-Amerika i oktober samme år, og i Europa og Australia i november. Spillet er en utvidet utgave av de to foregående spillene i Pokémon Mystery Dungeon-serien, Pokémon Mystery Dungeon: Explorers of Time og Explorers of Darkness, og har stort sett samme spillmekanikk og historie. Spillet ble utgitt til Wii Us Virtual Console i juni–august 2016.
Afrikander Bond
Afrikander Bond (afrikaans for «afrikander union») var et politisk parti i Kappkolonien. Det ble dannet gjennom unionen mellom Genootskap vir Regte Afrikaners («Samfunnet for ekte afrikandere») under lederskapet til Stephanus Jacobus du Toit og Zuidafrikaansche Boeren Beschermings Vereeniging («Sørafrikansk boersk forsvarssamfunn»). Afrikander Bond ble grunnlagt av Jan Hendrik Hofmeyr i 1881. Det hadde som mål å fremme afrikandernes interesser fra Kapp til Limpopo.
Selv om partiet ofte hadde flertall i parlamentet i Kapp, styrte det aldri direkte. Vanligvis dannet det koalisjoner med engelskspråklige politikere som Thomas Charles Scanlen, Cecil Rhodes og John X. Merriman. Etter at Unionen Sør-Afrika ble opprettet den 31. mai 1910, sluttet det å være et uavhengig parti og slo seg sammen med South African Party i unionens parlament.
I 1882 lyktes partiet i å få nederlandsk anerkjent som offisielt språk i Kappkolonien.
Procter & Gamble
Procter & Gamble Co. (nyse: PG) er et amerikansk, multinasjonalt konsern som produserer og markedsfører et bredt utvalg av forbrukervarer. Selskapet ble etablert i 1837 og har hovedkontor i Cincinnati i Ohio og omkring 127 000 ansatte.
Flere av varemerkene som markedsføres av Procter & Gamble har en samlet omsetning på over USD 1 milliard årlig og er blant verdens største og mest kjente forbrukerprodukter. Disse er:
Joaquín Capilla
Joaquín Capilla Pérez (født 23. desember 1928 i Mexico by, død 8. mai 2010) var en meksikansk stuper som deltok i de olympiske leker 1948 i London, 1952 i Helsingfors og 1956 i Melbourne.
Han vant sølvmedalje i OL i 1948, bronsemedalje i OL i 1952 og gullmedalje i OL i 1956.
Capilla vant 3 meter sviktstup og ti meter tårnstup i de Panamerikanske leker både 1951 i Buenos Aires og 1955 i Mexico by.
Apostolisk administrasjon
En apostolisk administrasjon er en organisasjonsstruktur i Den katolske kirke. Den brukes i områder der befolkningsgrunnlaget og andelen av katolikker ikke tilsier opprettelsen av et bispedømme. Dens overhyrde er en apostolisk administrator.
Banaybanay
Banaybanay er en kommune i provinsen Davao Oriental på Filippinene. Under folketellingen i 2000 kom man til et befolkningstall på 33 714 i 6 448 husstander.
Barangayer
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
Banaybanay er inndelt i 18 barangayer per 30. september 2019.
Bai Hao Yinzhen
Bai Hao Yinzhen (kinesisk: 白毫銀針) er en fin kinesisk hvit te som hovedsakelig produseres i den kinesiske provinsen Fujian men også produseres i nevneverdige mengder i Yunnan og Jiangxi. Den er vanligvis den dyreste varianten blant hvite teer, om enn ikke særskilt dyr; dette på grunn av at bare de ferskeste skuddene benyttes i denne te. Knoppene skal være like i formen uten stilker eller løv. Den absolutt beste Yinzhen plukkes mellom 15. mars og 10. april når det ikke er regn. Man bruker bare uskadde og uåpnede knopper.
Det meste av Bai Hao Yinzhen produseres fra teplantesorten Da Bai (大柏, Stort hvitt tre), men også andre sorter som de storbladige tebuskene fra Yunnan benyttes.
Vagn Holmboe
Vagn Gylding Holmboe (født 20. desember 1909 i Horsens, død 1. september 1996 i Ramløse ) var en dansk komponist.
Biografi
Holmboe ble tatt opp på Det Kongelige Danske Musikkonservatorium som 16-åring, og fikk blant andre Knud Jeppesen og Finn Høffding. Da han stilte på opptaksprøven, kunne han ikke så mye musikkteori, men presenterte en komposisjon for Carl Nielsen. Etter å ha sett igjennom komposisjonen, sa Nielsen at «Ja, De kan betragte Dem som optaget ».
Han studerte spesielt polyfoni og klassisk musikk, noe som man kan se i Holmboes senere musikk. . Videre studerte han i Berlin og Romania, hvis folkemusikk ble en stor inspirasjonskilde for hans musikk. Han sa i et tilbakeblikk at «(...) selve ideen i folkemusikken – det direkte og emotionelle, det følelsesmæssige og det helt klare udtryk – dét interesserede mig meget ». På denne tiden møtte han også sin kommende kone, pianisten Meta May Graf.
Alt i starten av 30-årene hadde Holmboe komponert mange verk, men veldig få av dem fikk et opusnummer. Gjennombruddet kom i 1939, da han vant Det Kongelige Kapels kompositionskunkurrence med sin «2. Symfoni». Han fikk en pengepremie som han kjøpte seg en naturtomt ved Arresø i Nordsjælland. Han lot bygge et hus, og bodde her til han døde i 1996.
Fra 1947 til 1955 var han musikkanmelder i bladet Politiken. Sjefredaktøren tilbød ham dobbel lønn for å fortsette, men Holmboe syntes ikke at han klarte å være fri nok når han jobbet som både komponist og anmelder samtidig. Han avslo derfor tilbudet. Fra 1950 underviste han på konservatoriet i København, men trakk seg tilbake i 1965 for å fokusere mer på å komponere. Han fikk da en livsvarig hedersgave fra Statens Kunstfond.
Musikk
Vagn Holmboe har komponert nesten 400 verk, og veldig mange av dem er instrumentalmusikk. Blant verkene for kor (a capella) er Liber Canticorum og Sange mod vårdypet til dikt av William Heinesen. Videre har han skrevet 13 symfonier, og dessuten den satiriske operaen Kniven fra 1963.
Holmboes musikk kan deles opp i perioder fordi at han hadde en tendens til å konsentrere seg om forskjellige sjangere som fungerte som en drivkraft i stilutviklingen hans. Det er slike perioder:
DS «Ener»
DS «Ener» var et lasteskip bygget av Stavanger Støberi & Dok som byggenummer 77. Skipet ble overlevert til Louis Poulsen & Co. i Kristiania i oktober 1918. Skipet fikk et kort liv ettersom det krigsforliste måneden etter du hun 11. november ble minesprengt 26 grader sørvest for Fair Isle på reise Fredrikstad – St. Nazaire med trelast. En hadde falt ut av konvoien Bergen – Lerwick. Besetningen påstod at de hadde sett en torpedobane, men ingen tyske ubåter senket noe som helst på denne siste dagen av første verdenskrig. Under enhver omstendighet ble DS «Ener» det siste norske fartøy som krigsforliste i denne krigen.
Melvin Méndez
Melvin Méndez (født 17. november 1974) er en puertoricansk judoka.
Han representerte Puerto Rico under Sommer-OL 2004 i Athen, der han ble utslått i første runde.
Oddbjørn Schei
Oddbjørn Schei (født 8. april 1963 fra Skjervøy) er en norsk næringslivsleder, og har jobbet som direktør for Helse Nord IKT i Tromsø siden august 2013. Han var konsernsjef i Troms Kraft fra 2007 til 2012.
Schei har vært elev og senere lærer på Breivika Tekniske Fagskole i Tromsø. Han er utdannet sivilingeniør og jobbet i 20 år i Telenor før han i 2007 ble konsernsjef i Troms Kraft.
MZ (lokomotiv)
MZ er et dansk dieselelektrisk lokomotiv produsert for Danske Statsbaner (DSB) av svenske NOHAB i perioden 1967 til 1978. Lokomotivet ble levert i 61 eksemplarer fordelt på fire individuelle serier og gitt numrene 1401 til 1461. MZ–lokomotivene ble hos DSB hovedsakelig satt inn som trekkraft til fjerntog og tunge godstog før de på 1990-tallet i større grad ble erstattet av motorvogner og kjøpt opp av flere private selskaper for godstransport.
Lokomotivets historie
Da DSB trengte flere diesellokomotiver for å erstatte de siste damplokomotivene ble MZ ble bestilt av svenske NOHAB. Det første lokomotivet av denne typen ble MZ 1401, og dette ble til DSB den 5. juli 1967. Motoren ble levert fra amerikanske General Motors og var en V16 totaktsmotor på 167,55 volumliter på 3 300 hestekrefter under betegnelsen GM 645E3. Den elektriske banemotoren kom fra EMD og var koblet på alle tre aksler på begge boggiene. Videre var tjenestevekten på 116,5 tonn, lengden på 20,8 meter og topphastigheten var på 143 km/t, noe som gjorde at MZ ble det sterkeste lokomotivet i 1967. Førerhyttene på MZ ble bygget som adskilte bestanddeler og senket ned i rammen på lokomotivkassen, noe som ga en forbedret isolering mot både frost og lyd.